kardosdrur/scandi-wiki huggingface dataset:
Australian Open-mesterskabet i damesingle 1979

Australian Open-mesterskabet i damesingle 1979 var den 54. turnering om Australian Open-mesterskabet i damesingle og den 12. udgave af mesterskabet i tennissportens åbne æra. Turneringen var en del af Australian Open 1979 og blev spillet på græsbaner i Kooyong Lawn Tennis Club i Melbourne, Victoria, Australien i perioden 24. december 1979 - 2. januar 1980.

Mesterskabet blev vundet af femteseedede Barbara Jordan, som i finalen besejrede fjerdeseedede Sharon Walsh med 6-3, 6-3, og som som dermed vandt den første grand slam-titel i sin karriere, og det skulle vise sig at blive hendes eneste grand slam-finale i damesingle. Walsh var ligeledes sin første og eneste grand slam-finale i damesingle, men hendes serv svigtede hende i finalen, og i første sæt tabte hun samtlige sine servepartier, og i hendes første fire servepartier vandt hun blot fem point. Det var første gang siden 1957, at finalen ved Australian Open-mesterskabet i damesingle var en ren amerikansk affære, og det var ligeledes første gang siden 1957, at der ikke var mindst en australsk spiller i finalen.

Ingen af de otte kvartfinalister havde tidligere vundet en grand slam-titel i damesingle.

I forhold til det foregående år var præmiesummen i damernes rækker ved mesterskabet blevet øget fra US$ 35.000 til US$ 50.000. Dette var imidlertid fortsat kun en sjettedel af præmierne i herrernes tilsvarende rækker, og turneringen befandt sig fortsat kun i den fjerdebedste kategori på WTA Tour. Det medførte, at turneringen ligesom det foregående år blev afviklet med et af de svageste deltagerfelter nogensinde. Mesterskabets vinder, Barbara Jordan, var rangeret som nr. 68 på WTA's verdensrangliste.

Pengepræmier 

Den samlede præmiesum i kvindernes rækker ved Australian Open 1979 androg US$ 50.000, hvilket var US$ 15.000 mere end det foregående år. Vinderen af damesingletitlen modtog A$ 10.000 (ekskl. per diem), hvilket var en stigning på A$ 4.000 i forhold til året før.

Hovedturnering

Deltagere 

I hovedturneringen deltog 32 spillere, der var fordelt på:
 28 direkte kvalificerede spillere
 4 spillere, der havde kvalificeret sig til hovedturneringen fra kvalifikationsturneringen (markeret med Q).

Efter starten på kvalifikationen meldte en af de direkte kvalificerede spillere afbud, hvilket gav plads til en lucky loser fra kvalifikationen (markeret med LL).

Seedede spillere 

Otte af deltagerne blev seedet.

Resultater

Kvalifikation 

I kvalifikationen spillede 32 spillere om de sidste fire ledige pladser i hovedturneringen.

Følgende spillere kvalificerede sig til hovedturneringen:

Følgende spiller gik videre til hovedturneringen som lucky losere:

Resultater

Se også 
 Australian Open-mesterskabet i herresingle 1979
 Australian Open-mesterskabet i herredouble 1979
 Australian Open-mesterskabet i damedouble 1979
 Australian Open-mesterskabet i mixed double 1979

Eksterne henvisninger 
 Australian Open
 ITF - Australian Open 1979 
 Men's final to ravenous Vilas (The Canberra Times, 3. januar 1980, s. 16)

Noter 

Australian Open 1979
1979
Carmine Coppola

Carmine Valentino Coppola (; født 11. juni 1910, død 26. april 1991) var en amerikansk komponist, fløjtenist, pianist, og sangskriver som skrev musikken til The Godfather, The Godfather Part II, Apocalypse Now, The Outsiders, og The Godfather Part III, alle instrueret af hanssøn Francis Ford Coppola. I løbet af hans karriere vandt han både Oscar for bedste musik og Golden Globe Award for Best Original Score.

Kilder og henvisninger 

Komponister fra USA
Tjuhujiv rajon

Tjuhujiv rajon (, ) er en af 7 rajoner i Kharkiv oblast, hvor Tjuhujiv rajon er beliggende umiddelbart øst for Kharkiv rajon. Efter Ukraines administrative reform fra juli 2020 er den tidligere Tjuhujiv rajon nu udvidet med andre nærtliggende rajoner, så det samlede befolkningstal for Tjuhujiv rajon er nået op på 202.200.

Referencer 

Kharkiv oblast
Rajoner i Ukraine
Løjt Kirke (Sydslesvig)

Løjt Kirke er en kirke i romansk stil beliggende på en lille høj i landsbyen Løjt i det sydlige Angel i Sydslesvig i den nordtyske delstat Slesvig-Holsten. Kirken er sognekirke i Løjt Sogn.

Den enskibede romanske kirke med bjælkeloft er opført i 1100-tallet af kampesten. Træklokkehuset ved kirkens vestlige ende kom til i 1762. Den er udstyrret med et lille spir. Det nuværende kor/apsis er fra 1834, efter at et ældre blev nedrevet. Løjt Kirke var i begyndelsen et kapel og skal efter Haddeby og Torsted være den ældste kirke i Sønderjylland/Slesvig. Siden 1670 er kirken anner til Sønder Brarup, før hørte den delvis under Torsted Kirke og Ulsnæs Kirke. Selve kirkerummet er udsmykket med fresker fra 1600-tallet fremstillende lidelseshistorien (passionshistorie). Døbefonten er fra det sene 1100-tallet. Den sengotiske prædikestol er et af de ældste træ-prædikestole i Angel. Stolen er forsynet med udskårne ornamenter og en lydhimmel. Altertavlen er derimod yngre, opført i årene 1834 - 39 i klassicistisk stil, fremstillende den hellige familie under åben himmel. Der kan også nævnes den sen-gotiske triumfkorsgruppe fra omkring 1500.

Menigheden hører i dag under den nordtyske lutherske kirke.

Eksterne henvisninger 

 Menighedens hjemmeside (med beskrivelse af kirken)

Noter 

Kirker i Slesvig-Holsten
Angel
Bavn (flertydig)

Bavn eller baun hovedbetydning:
 Bavn - høj med varslingsbål.

Bavn kan også være et efternavn:
 Tine Baun
 Christian Baun
 Stine Baun Eriksen
 Line Baun Danielsen
 Charlotte Baun Drejka

Bavn kan også henvise til:
 Baun trinbræt - på Thisted-Fjerritslev Jernbanen
 Baun Høj - på Hanstholm
Jekatarina Ioannovna af Rusland

Jekatarina Ioannovna af Rusland (; ) (12. juli 1915 – 13. marts 2007) var en russisk prinsesse fra Huset Romanov. Hun var den eneste datter af prins Ioann Konstantinovitj af Rusland og hans hustru prinsesse Jelena Petrovna af Rusland (født som prinsesse Jelena af Serbien).

Prinsesse Jekatarina var det sidste medlem af Huset Romanov, der blev født i det kejserlige Rusland. Hun var halvkusine til Prins Philip, hertug af Edinburgh og Prinsesse Marina, hertuginde af Kent. Efter den Russiske Revolution levede hun i eksil i Jugoslavien, England, Italien og Sydamerika.

Biografi

Tidlige liv 
Prinsesse Jekatarina Ioannovna blev født den 12. juli 1915 i Pavlovsk nær Sankt Petersborg i det Russiske Kejserrige. Hun var det andet barn og eneste datter af prins Ioann Konstantinovitj af Rusland og hans hustru prinsesse Jelena Petrovna (født som prinsesse Jelena af Serbien).

Efter den Russiske Revolution blev hendes far arresteret og bortvist fra hovedstaden. Hendes mor Elena Petrovna fulgte sin mand i eksil. Jekatarina og hendes bror prins Vsevolod forblev hos deres bedstemor, storfyrstinde Jelizaveta Mavrikjevna. Den 18. juli 1918 blev hendes far dræbt, mens hendes mor blev arresteret og tilbragte flere måneder i sovjetiske fængsler. Bedstemoren formåede at tage børnene med til Sverige. Først efter et stykke tid kunne Jelena Petrovna slutte sig til dem.

Familien boede først i Serbien og flyttede derefter til England. Der modtog Jekatarina en fremragende uddannelse. Prinsessen lærte dog ikke det russiske sprog, da hendes mor efter at have udholdt en masse lidelser i det tidligere Rusland og fra 1917 i Sovjetunionen ikke ønskede at give børnene en russisk uddannelse. Fra 1937 til 1945 boede Jekaterina Ioannovna i Italien.

Ægteskab 
Prinsesse Jekatarina giftede sig den 15. september 1937 i Rom med den italienske adelsmand Ruggero Farace, Marchese Farace di Villaforesta. I ægteskabet blev der født tre børn, to døtre og en søn. Ægtefællerne blev separeret i 1945 men blev aldrig skilt.

Senere liv 
Efter Anden Verdenskrig flyttede prinsesse Jekaterina Ioannovna til Sydamerika. I de senere år boede hun i Montevideo, Uruguays hovedstad. Hun døde 91 år gammel den 13. marts 2007 i Montevideo.

Referencer

Huset Holsten-Gottorp-Romanov
Kongelige fra Rusland
Personer fra Sankt Petersborg
Erwin Feuchtmann

Erwin Jan Feuchtmann Perez (født 2. maj 1990 i Punta Arenas) er en chilensk håndboldspiller, der spiller for den tyske klub Lemgo og det chilenske landshold.

Feuchtmann deltog ved verdensmesterskabet i håndbold for mænd i 2017.

Referencer

Eksterne henvisninger 
 

Håndboldspillere fra Chile
Personer fra Punta Arenas
Gavriil Konstantinovitj af Rusland

Gavriil Konstantinovitj af Rusland (; ) (15. juli 1887 – 28. februar 1955) var en russisk prins fra Huset Romanov. Han var den anden søn af storfyrst Konstantin Konstantinovitj af Rusland og hans hustru storfyrstinde Jelisaveta Mavrikjevna (født som prinsesse Elisabeth af Sachsen-Altenburg).

Biografi 
Gavriil Konstantinovitj blev født den 15. juli 1887 i Pavlovsk udenfor Sankt Petersborg i Det Russiske Kejserrige. Han var det andet barn af storfyrst Konstantin Konstantinovitj af Rusland og hans hustru storfyrstinde Jelizaveta Mavrikjevna (født som prinsesse Elisabeth af Sachsen-Altenburg). Prins Gavriil giftede sig den 9. april 1917 i Sankt Petersborg med Antonina Rafailovna Nesterovksaja. Store dele af hans familie blev myrdet under den Russiske Revolution, og han undgik kun selv med nød og næppe at blive henrettet. Han undslap fra Rusland og tilbragte resten af livet i eksil i Frankrig. Han døde den 28. februar 1955 i Paris.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Rodrigo Salinas

Rodrigo Alonso Salinas Muñoz (født 25. februar 1989) er en chilensk håndboldspiller for Bidasoa Irún og det chilenske landshold.

Referencer

Eksterne henvisninger 
 

Håndboldspillere fra Chile
Personer fra Viña del Mar
Primera División 2020-21 (kvinder)

Primera División Femenina de Fútbol 2020–21 var den 33. udgave af Spaniens bedste række indenfor kvindefodbold og den 20. siden starten af Superliga Femenina. Ligaen skulle starte den 5. september 2020 og slutte den 20. juni 2020. Det blev dog udsat til den 3. oktober.

Barcelona var forsvarende mestre og genvandt mesterskabet.

Hold 

Eibar og Santa Teresa rykkede op fra Segunda División Pro. Tacón ændrede sit navn til Real Madrid efter at holdet blev en del af Real Madrid CF.

Stadion og placeringer

Stillingen

Statistik

RFEF official website 

RFEF officiel website

Referencer 

Primera División (kvinder)
Fodboldsæson 2020-21
Gundelsby

Gundelsby er en landsby beliggende nord for Kappel i det østlige Angel i Sydslesvig. Administrativt hører Gundelsby under Hasselbjerg Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen historisk til Gelting Sogn. Sognet lå i Kappel Herred (oprindeligt Ny Herred, Sønderjylland), da området tilhørte Danmark. I 1909 fik landsbyen en egen kirke.

Gundelsby er første gang nævnt 1462. Forleddet er genitiv af mandsnavnet glda. Gunnar med indskud af -l-, som også findes i falsterste og hallandske stednave (f.eks. Eskilstrup, Märkelsbäck). Personnavnet er afledt af oldnordisk guð. Landsbyen hørte tidligere under Ø (Gade) og Bukhavn godser. Med under Gundelsby hører Haberholt. I omegnen ligger Svakketorp (Svaktrup, Schwackendorf) og Kiholm (Kieholm), Stenderup, Haberholt og Kronsgaard.

Landsbyens Kristkirke blev opført i 1909 i den nordtyske hjemstavnsstil (svarende til den danske Bedre Byggeskik) med senromanske elementer. Gundelsby og Masholm danner imidlertid et fælles sogn inden for den nordtyske lutherske landskirke og blev dermed uskilt af Gelting og Kappel sogne.

Noter 

Byer i Angel
Trampesti

En trampesti er en sti i naturen, der er opstået ved at folk jævnligt går det pågældende sted, og derved holder vegetationen nede. I Danmark findes omkring 1.200 kilometer ubefæstede vandrestier, under betegnelsen  Spor i Landskabet, fordelt på 300 stier. 
  Derudover findes mange lokale, som ikke er registreret i det landsdækkende system.

Kilder og henvisninger

Stier
Tatjana Konstantinovna af Rusland

Tatjana Konstantinovna af Rusland (; ) (23. januar 1890 – 28. august 1979) var en russisk prinsesse fra Huset Romanov. Hun var datter af storfyrst Konstantin Konstantinovitj af Rusland og storfyrstinde Jelisaveta Mavrikjevna af Rusland (født prinsesse Elisabeth af Sachsen-Altenburg).

Hun blev gift i et morganatisk ægteskab med den georgiske fyrste Konstantin Bagration af Mukhrani i 1911. Efter den Russiske Revolution opholdt hun sig i Rumænien og Schweiz. 

I 1941 indtrådte hun i Maria Magdalene-klosteret på Oliebjerget i Jerusalem, hvor hun også døde den 28. august 1979.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Sabrina Fiore

Sabrina Conce Fiore Canata Morinigo (født 17. april 1996) er en paraguayansk håndboldspiller, som spiller for UnC Concórdia og det paraguayanske landshold.

Hun repræsenterede Paraguay ved verdensmesterskabet i håndbold for kvinder i 2013 i Serbien, hvor det paraguayske hold blev placeret som nr. 21.

Referencer

Eksterne henvisninger 
 

Håndboldspillere fra Paraguay
Alicia Villalba

María Alicia Villalba Acosta (født 28. februar 1988) er en paraguayansk håndboldspiller, som spiller for San José Handball og det paraguayanske landshold.

Hun repræsenterede Paraguay ved verdensmesterskabet i håndbold for kvinder i 2013 i Serbien, hvor det paraguayske hold blev placeret som nr. 21.

Referencer

Eksterne henvisninger 
 

Håndboldspillere fra Paraguay
Henriette af Frankrig (1727-1752)

Henriette af Frankrig (14. august 1727 – 10. februar 1752) var en fransk prinsesse, der var datter af Kong Ludvig 15. af Frankrig og dronning Marie Leszczynska. Hun var tvillingesøster til Prinsesse Louise Élisabeth, der blev gift med Prins Filip af Spanien, der senere blev hertug af Parma. Henriette døde 24 år gammel.

Huset Bourbon
Kongelige fra Frankrig
Prinsesser af Frankrig
Tilburg University

Tilburg University er et nederlandsk offentligt katolsk universitet specialiseret inden for humaniora og samfundsvidenskab. Univesitetet er beliggende i byen Tilburg, en del af provinsen Nord-Brabant, i den sydlige del af Nederlandene .

Institutionen har opbygget et ry for både forskning og undervisning over hele verden. Inden for akademiske publikationer rangerede Research Papers in Economics sit fakultet for økonomi og forretningsadministration som den 23. mest produktive forskningsafdeling i verden og det 6. i Europa.  Ifølge Shanghai Ranking i 2020 ligger Tilburg University på 6. plads inden for forretningsadministration og på 24. plads inden for finans over hele verden.   Inden for lovområdet er universitetet i Tilburg rangeret 28. i verden og 2. i Holland ifølge den akademiske rangordning af universiteterne i 2021.  Derudover tilbyder fakultetet for samfundsvidenskab og adfærdsvidenskab en unik to-årig kandidatgrad i medicinsk psykologi (undervist på hollandsk), hvor de studerende er uddannet som videnskabelige fagfolk inden for det medicinske område.

Historie 
Universitetet blev grundlagt i 1927 . Først var det udelukkende en skole for forretningsadministration og ledelse . Senere blev fakulteter som jura (etableret i 1963 ), samfundsvidenskab og adfærdsvidenskab (også i 1963 ), teologi og filosofi ( 1967 ) og endelig School of Art ( 1981 ) indarbejdet.

Trods væksten i resten af fakulteterne er Business Administration og Management i dag den største af alle dem, der udgør universitetet efter antal studerende.

Tilburg University er et specialiseret universitet og har et stærkt fokus på ledelse, kunst, samfundsvidenskab, jura, økonomi og humaniora. I 2021 inkluderede tre store universitetsrangeringer (QS World University Ranking, THE University University Rankings og US News Best Global Universities) Tilburg blandt de top 40 i verden og top 10 i Europa inden for økonomi.   

Tilburg University er rangeret 20. på verdensplan og 6. i Europa inden for økonomi og forretning, ifølge US News 2021 ranking  . Times Higher Education i 2021 rangerer det på 37. plads i økonomi og forretning, og Shanghai-ranglisten viser det som det sjette bedste universitet i verden inden for forretningsadministration, nummer 26 i økonomi og 37 i ledelse.   

Ifølge THE-placeringen er Tilburg placeret inden for de top 50 universiteter inden for jura (28.) og psykologi (50.). Han skiller sig også ud inden for samfundsvidenskab (101-125 °), kunst og humaniora (101-125 °) og uddannelse (top 250). QS-placeringen placerer på sin side det som et af de bedste universiteter inden for statistik (Top 150) og sociologi (Top 200).

Til gengæld skiller TIAS Business School sig ud på adskillige placeringer. Nogle af dem er:

 32 i Europa ifølge Financial Times 2020-placeringen.
 69 i verden i EMBA-programmet i henhold til Financial Times 2020-placeringen.
 49 i verden i EMBA-programmet i henhold til QS Global Executive MBA 2020-rangordning. 
 65 i verden i EMBA-programmet i henhold til THE Economist 2020-rangordning.

Referencer 

Tilburg
Universiteter i Holland
Etableret i 1927
Cato Azul

Cato Azul er et pseudonym for den danske producer  Mads B.B Krog, også kendt fra gruppen Crispy, og andre producernavne. Cato Azuls første single "Samba Negro" var en tribal house single som blev trykt på 500 whitelabel vinyler, og promoveret verden over med support fra amerikanske Brian Tappert (Jazz N Groove), Roger Sanchez, samt franske Kid Crème og Junior Jack. Anden single var "La Guitarra" som havde en spansk guitar som hovedinstrument, blev indspillet af danske Kaare Norge. Cato Azul remixer ellers Inez, samt Infernal. Cato Azul var et projekt stiftet i samarbejde med pladeselskabsguruen Alonso Gonzalez. Han startede "Faderz Records" hvor singlen "Samba Negro" var den første release i 2004.

Musikproducere fra Danmark
Lemmenjoki Nationalpark

Lemmenjoki Nationalpark (, Inari Sami, ) er beliggende i kommunerne Inari og Kittilä, Lappland, i det nordlige Finland. Den blev grundlagt i 1956 og er siden blevet udvidet to gange. Det samlede areal er 2.850 km2, hvilket gør den til Finlands største nationalpark og en af de største i Europa.

Nationalparken er opkaldt efter Lemmenjoki-floden, en 80 kilometer lang flod, der løber gennem den.

En del af parken grænser til Anárjohka nationalpark i Norge .

Om sommeren kan omkring 100 mennesker ses grave guld i området på 40 lodder. De fleste af gæsterne i parken – omkring 10.000 mennesker om året – er dog backpackere. Der er omkring 60 kilineter afmærkede stier i nationalparken, og der er anbragt broer og både for rejsende. Der er mere end ti gratis overnatningshytter i parken og tre der kan reserveres mod betaling.

Guldgravningsområdet indeholder to små flyvepladser, Martiniiskonpalo  og Keurulainen. De kan bruges til landing eller start med små propelfly.

Referencer 

 
 Outdoors.fi - Lemmenjoki National Park
 Samuel Silhberpapiers billeder af Lemmenjoki

Nationalparker i Finland
Ơ

Ơ, ơ (ofte kaldt “o with a hook” (o med en krog)) er et separat bogstav på Vietnamesisk. Det normale o på Vietnamesisk udtales for det meste som o’et i det engelske ord “hot” men mere nasalt, hvorimod ơ typisk udtales som når man siger  “øhh.”

Udover krogen benytter Vietnamesisk sig også af toner, så begge typer o’er kan se ud på mange måder, herunder:

Ợ Ớ Ỡ Ở Ờ Ơ og Ọ Ó Õ Ỏ O Ò

Vietnamesisk har også en tredje type o nemlig Ô. Dette udtales som det danske efternavn Olsen. Dette bogstav har de samme toner.

I alt kan man altså skrive O på 18 forskellige måder på Vietnamesisk, selvom O, Ơ og Ô betragtes som forskellige bogstaver, og derfor er der reelt kun 6 af hver.

Latinske bogstaver
Prins Henriks Skole

Prins Henriks Skole (Den Franske Skole, Lycée Français Prins Henrik på fransk) er en fransk skole der ligger på Frederiksberg i Danmark og som følger det franske system. Den blev etableret i 1954. I 1989 blev den opkaldt efter prins Henrik, der var født i Frankrig.

Rektorer 
 1969: fru Bergonzat
 1974: Hr. Morel
 1977: fru Coutin
 1984: Hr. Dol
 1987: fru Merchadou
 1991: hr. Luciani
 1995: fru Sarrat
 1996: hr. Jérôme
 1997: fru Stephen
 2001: hr. Voldoire
 2006: v Pellereau
 2009: hr. Luyckx
 2011: fru Direnberger
 2014: hr. Chesne
 2019: Karine Vittaz

Eksterne henvisninger 

Privatskoler i Danmark
Uddannelsesinstitutioner i København
Uddannelsesinstitutioner i Danmark hvor der kan studeres en gymnasial uddannelse
Etableret i 1954
Bygninger, konstruktioner og anlæg på Frederiksberg
Medicinsk udstyr

Medicinsk udstyr er enhver type udstyr der skal bruges til medicinske formål. Medicinsk udstyr kan enten bruges til at behandle eller diagnosticere udstyr. Det kan være bl.a. kirurgisk udstyr som skalpeller og tænger, medicinske apparater som respiratorer og røntgenmaskiner eller proteser af forskellig art. Medicinsk udstyr er reguleret af forordning (EU) 2017/745.

Der er gjort arkæologiske fund af genstande som man antager har været medicinsk udstyr, som er dateret til ca 7000. f.v.t. i Baluchistan i form af tandlægebor fremstillet i flintesten. Studier af arkæologiske og romersk litteratur indikerer også, at mange typer medicinsk udstyr var udbredt i Romerriget.

Det globale marked nåede omkring $209 mia. i 2006 og blev estimeret til at have en værdi på mellem $220–250 mia. i 2013. USA kontrollerede ca. 40% af markedet, efterfulgt af Europa (25%), Japan (15%) og resten af verden (20%).

Til producenter af medicinsk udstyr er der krav til god dokumentationspraksis.

Referencer

Eksterne henvisninger 

 Forordningen om medicinsk udstyr
 US Food and Drug Administration – Center for Devices and Radiological Health
 Premarket Notification (510k)
 Premarket Approval (PMA)
 FDA – Is the Product a Medical Device?
 MHRA - Medical devices regulation and safety
 EC - Medical devices
 Health Canada - List of Recognized Standards for Medical Devices (International)
 ISO - Standards catalogue: 11.040.01: Medical equipment in general
 Radio Frequency Wireless Technology in Medical Devices - Guidance for Industry and Food and Drug Administration Staff. FDA (2013)
 A History of Medical Device Regulation & Oversight in the United States.FDA (2019)
Arkadiusz Moryto

Arkadiusz Moryto (født 31. august 1997) er en polsk håndboldspiller for Łomża Vive Kielce og Polens herrehåndboldlandshold.

Han deltog i verdensmesterskabet i håndbold i 2017.

Referencer

Eksterne henvisninger 
  

Håndboldspillere fra Polen
Personer fra Kraków
Skov Olesens Plantage

Skov Olesens Plantage er et naturområde syd for Hammerum på grænsen mellem Herning Kommune og Ikast-Brande Kommune, og udgør i dag 55 ha, heraf er 33 ha bevokset med skov. Plantagen blev for størstedelens vedkommende anlagt på heden i begyndelsen af 1950’erne.

Historie 

Arealerne til plantagen blev skænket til den daværende Gjellerup Sognekommune af landmand Mads Skov Olesen og hustruen Anna i 1946. Ved kommunesammenlægningen i 1970 overgik plantagen til Herning Kommune.

Seværdigheder 
I plantagen findes en række gravhøje, blandt andet Hesselbjerg.

Kilder og henvisninger

Danske heder
Lokaliteter i Herning Kommune
Lokaliteter i Ikast-Brande Kommune
Liesjärvi Nationalpark

Liesjärvi Nationalpark () er en nationalpark i regionen Tavastia Proper i Finland . Dets areal er 22 km².

I 1920 var en del af det nuværende nationalparkområde allerede defineret som beskyttet område. Det relativt lille parkområde har over 40 km kystlinje.

Som en helhed er nationalparken et stykke af det næsten naturlige søhøjland i Häme. Det inkluderer Korteniemigården, hvor besøgende kan prøve deres færdigheder i traditionelt landbrugsarbejde.

Der er campingpladser til campingvogne og telte .

Referencer 

 Outdoors.fi - Liesjärvi National Park

Nationalparker i Finland
IUCN Kategori II